FI Euroopan unionin virallinen lehti L 324/38

KOMISSION TÄYTÄNTÖÖNPANOPÄÄTÖS (EU) 2015/2301,

annettu 8 päivänä joulukuuta 2015,

päätöksen 93/195/ETY muuttamisesta siltä osin kuin on kyse eläinten terveyttä ja eläinlääkärintodistuksia koskevista vaatimuksista rekisteröityjen hevosten takaisintuonnissa raveja, kilpailuja ja kulttuuritapahtumia varten tapahtuneen tilapäisen Meksikoon ja Amerikan yhdysvaltoihin viennin jälkeen ja päätöksen 2004/211/EY liitteen I muuttamisesta siltä osin kuin on kyse Meksikoa koskevasta kohdasta niiden kolmansien maiden ja kolmansien maiden alueiden luettelossa, joista elävien hevoseläinten ja hevoseläinten siemennesteen, munasolujen ja alkioiden tuonti unioniin on sallittua

(tiedoksiannettu numerolla C(2015) 8556)

(ETA:n kannalta merkityksellinen teksti)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon eläinten terveyttä koskevista vaatimuksista eläinten, siemennesteen, munasolujen ja alkioiden yhteisön sisäisessä kaupassa ja yhteisöön tuonnissa siltä osin, kuin niitä eivät koske direktiivin 90/425/ETY liitteessä A olevassa I jaksossa mainittujen erityisten yhteisön säädösten eläinten terveyttä koskevat vaatimukset, 13 päivänä heinäkuuta 1992 annetun neuvoston direktiivin 92/65/ETY (1) ja erityisesti sen 17 artiklan 3 kohdan a alakohdan,

ottaa huomioon eläinten terveyttä koskevista vaatimuksista elävien hevoseläinten liikkuvuuden ja kolmansista maista tapahtuvan tuonnin osalta 30 päivänä marraskuuta 2009 annetun neuvoston direktiivin 2009/156/EY (2) ja erityisesti sen 12 artiklan 1 ja 4 kohdan sekä 19 artiklan johdantokappaleen sekä a ja b alakohdan,

sekä katsoo seuraavaa:

(1) Direktiivissä 2009/156/EY vahvistetaan eläinten terveyttä koskevat vaatimukset, joita sovelletaan elävien hevoseläinten tuonnissa unioniin. Kyseisen direktiivin 13 artiklan 1 kohdan b alakohdan mukaisesti yksi vaatimuksista hevoseläinten unioniin tuonnin sallimiseksi on se, että kyseisessä kolmannessa maassa ei kahden viime vuoden aikana ole esiintynyt venezuelalaista hevosen enkefalomyeliittia.

(2) Komission päätöksessä 93/195/ETY (3) säädetään eläinlääkärintodistusten malleista rekisteröityjen hevosten takaisintuonnissa raveja, kilpailuja ja kulttuuritapahtumia varten tapahtuneen tilapäisen maastaviennin jälkeen. Kyseisen päätöksen liitteessä II olevassa terveystodistuksen mallissa määrätään muun muassa, että rekisteröidyn hevosen, joka on tilapäisesti viety enintään 30 päivän ajaksi, on oltava ollut unionista lähtönsä jälkeen ainoastaan kolmannessa maassa, jossa sillä on todistus unioniin uudelleenvientiä varten, tai kolmannessa maassa, jolla on sama terveysluokitusryhmä kuin kyseisen päätöksen liitteessä I.

(3) Komission päätöksen 2004/211/EY (4) liitteessä I vahvistetaan niiden kolmansien maiden tai aluejakoa sovellettaessa kolmansien maiden osien luettelo, joista jäsenvaltiot sallivat elävien hevoseläinten ja hevoseläinten siemennesteen, munasolujen ja alkioiden tuonnin, sekä muut tällaisessa tuonnissa sovellettavat edellytykset, jäljempänä ’luettelo’. Meksiko sisältyy kyseiseen luetteloon, jossa sen terveysluokitusryhmä on ”D”, kun taas Yhdysvaltojen terveysluokitusryhmä on ”C”.

(4) Luettelossa täsmennetään myös, että rekisteröityjen hevosten tilapäinen maahantuonti, rekisteröityjen hevosten takaisintuonti raveja, kilpailuja ja kulttuuritapahtumia varten tapahtuneen tilapäisen maastaviennin jälkeen, rekisteröityjen hevoseläinten ja jalostukseen ja tuotantoon tarkoitettujen hevoseläinten tuonti sekä hevoseläinten siemennesteen, munasolujen ja alkioiden tuonti Meksikosta ei ole tällä hetkellä sallittua, kun taas rekisteröityjen hevosten tällaiset siirrot Yhdysvalloista ovat sallittuja.

(5) Komission täytäntöönpanopäätös 2014/86/EU (5) annettiin, jotta Théâtre équestre Zingaro voisi osallistua kulttuuritapahtumaan Méxicon suurkaupunkialueella vuonna 2014. Täytäntöönpanopäätöksellä 2014/86/EU muutettiin päätöksen 93/195/ETY 1 artiklaa, jotta rekisteröityjen hevosten takaisintuonti Euroopan unioniin voitiin sallia kyseiseen tapahtumaan osallistumista varten tapahtuneen tilapäisen maastaviennin jälkeen edellyttäen, että kyseiset rekisteröidyt hevoset täyttivät kyseisen päätöksen liitteessä X vahvistetun terveystodistuksen mallin mukaisesti laaditussa terveystodistuksessa esitetyt vaatimukset. Täytäntöönpanopäätöksellä 2014/86/EU muutettiin myös päätöstä 93/195/ETY lisäämällä siihen uusi liite X, jossa kyseinen terveystodistuksen malli vahvistettiin.

(6) Lisäksi täytäntöönpanopäätöksellä 2014/86/EU muutettiin päätöstä 2004/211/EY siten, että luettelossa sallitaan rekisteröityjen hevosten takaisintuonti raveja, kilpailuja ja kulttuuritapahtumia varten tapahtuneen tilapäisen viennin jälkeen Méxicon suurkaupunkialueelta 15 päivään huhtikuuta 2014 asti.

(7) LG Global Champions Tour -hevostapahtumat järjestetään Fédération Equestre Internationalin puitteissa Miamissa Yhdysvalloissa 7–9 päivänä huhtikuuta 2016 ja Méxicon suurkaupunkialueella Meksikossa 15–17 päivänä huhtikuuta 2016.

(8) Kumpikin mainituista LG Global Champions Tour -tapahtumista sekä Yhdysvalloissa että Méxicon suurkaupunkialueella järjestetään virallisessa eläinlääkinnällisessä valvonnassa. Koska kyseinen valvonta on tehokasta, on mahdollista vahvistaa erityisiä eläinten terveyttä ja eläinlääkärintodistuksia koskevia vaatimuksia kyseisten hevosten takaisintuonnille LG Global Champions Tour -hevostapahtumiin osallistumisen vuoksi ensin Miamiin ja sitten Méxicon suurkaupunkialueelle tapahtuneen enintään 30 päivää kestäneen tilapäisen viennin jälkeen.

(9) Päätöstä 93/195/ETY olisi muutettava, jotta rekisteröityjen hevosten takaisintuonti voidaan sallia 30. huhtikuuta 2016 saakka raveja, kilpailuja ja kulttuuritapahtumia varten tapahtuneen tilapäisen viennin jälkeen, jonka tarkoitus oli LG Global Champions Tour -hevostapahtumiin osallistuminen Miamissa ja Méxicon suurkaupunkialueella, ja jotta voidaan vahvistaa tällaiset rekisteröidyt hevoset kattavan terveystodistuksen malli. Samalla olisi kumottava päätöksen 93/195/ETY, sellaisena kuin se on muutettuna päätöksellä 2014/86/EU, vanhentuneet säännökset.

(10) Tämän vuoksi päätöstä 93/195/ETY olisi muutettava.

(11) Koska Méxicon suurkaupunkialue on korkealla sijaitseva alue, jolla vektorien välityksellä tapahtuvan vesicular stomatitis -taudin tai tiettyjen venezuelalaisen hevosen enkefalomyeliitin alatyyppien tartunnan riski on vähäinen, rekisteröityjen hevosten takaisintuonti ravien, kilpailujen ja kulttuuritapahtumien vuoksi Méxicon suurkaupunkialueelle – jolla ei kahden viime vuoden aikana ole ilmoitettu esiintyneen venezuelalaista hevosen enkefalomyeliittia – tapahtuneen alle 30 päivää kestäneen tilapäisen viennin jälkeen olisi sallittava. Luettelossa olevaa Meksikoa koskevaa kohtaa olisi muutettava, jotta rekisteröityjen hevosten takaisintuonti voidaan sallia raveja, kilpailuja ja kulttuuritapahtumia varten tapahtuneen tilapäisen viennin jälkeen Méxicon suurkaupunkialueelta 30 päivän maaliskuuta 2016 ja 30 päivän huhtikuuta 2016 välisenä aikana.

(12) Tämän vuoksi päätöksen 2004/211/EY liitteessä I olevan luettelon kyseistä kolmatta maata koskeva kohta olisi muutettava.

(13) Sen vuoksi päätöstä 2004/211/EY olisi muutettava.

(14) Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

ON HYVÄKSYNYT TÄMÄN PÄÄTÖKSEN:

1 artikla

Muutetaan päätös 93/195/ETY seuraavasti:

1) Korvataan 1 artiklan viimeinen luetelmakohta seuraavasti: ”— ovat osallistuneet LG Global Champions Tour -hevostapahtumiin Miamissa Yhdysvalloissa ja Méxicon suurkaupunkialueella Meksikossa ja täyttävät tämän päätöksen liitteessä X olevan terveystodistuksen mallin mukaisesti laaditussa terveystodistuksessa vahvistetut vaatimukset, edellyttäen, että tällainen takaisinvienti tapahtuu viimeistään 30 päivänä huhtikuuta 2016.”

2) Korvataan liite X tämän päätöksen liitteellä I.

2 artikla

Muutetaan päätöksen 2004/211/EY liite I tämän päätöksen liitteen II mukaisesti.

3 artikla

Tämä päätös on osoitettu kaikille jäsenvaltioille.

Tehty Brysselissä 8 päivänä joulukuuta 2015. Komission puolesta Vytenis ANDRIUKAITIS Komission jäsen

(1) EYVL L 268, 14.9.1992, s. 54.

(2) EUVL L 192, 23.7.2010, s. 1.

(3) Komission päätös 93/195/ETY, tehty 2 päivänä helmikuuta 1993, eläinten terveyttä koskevista vaatimuksista ja eläinlääkärintodistuksista rekisteröityjen hevosten takaisintuonnissa raveja, kilpailuja ja kulttuuritapahtumia varten tapahtuneen tilapäisen maastaviennin jälkeen (EYVL L 86, 6.4.1993, s. 1).

(4) Komission päätös 2004/211/EY, tehty 6 päivänä tammikuuta 2004, niiden kolmansien maiden ja kolmansien maiden alueiden osien alueiden luettelosta, joista jäsenvaltiot sallivat elävien hevoseläinten ja hevoseläinten siemennesteen, munasolujen ja alkioiden tuonnin, sekä päätösten 93/195/ETY ja 94/63/EY muuttamisesta (EUVL L 73, 11.3.2004, s. 1).

(5) Komission täytäntöönpanopäätös 2014/86/EU, annettu 13 päivänä helmikuuta 2014, päätöksen 93/195/ETY muuttamisesta siltä osin kuin on kyse eläinten terveyttä ja eläinlääkärintodistuksia koskevista vaatimuksista rekisteröityjen hevosten takaisintuonnissa raveja, kilpailuja ja kulttuuritapahtumia varten tapahtuneen tilapäisen Meksikoon viennin jälkeen ja päätöksen 2004/211/EY liitteen I muuttamisesta siltä osin kuin on kyse Meksikoa koskevasta kohdasta niiden kolmansien maiden ja kolmansien maiden alueiden luettelossa, joista elävien hevoseläinten ja hevoseläinten siemennesteen, munasolujen ja alkioiden tuonti unioniin on sallittua (EUVL L 45, 15.2.2014, s. 24).

LIITE I LIITE X